Document ID: 32007R0491

REGULAMENTUL (CE) NR. 491/2007 AL COMISIEI
din 3 mai 2007
de stabilire a normelor de punere în aplicare a Regulamentului (CE) nr. 1947/2005 al Consiliului în ceea ce privește comunicarea datelor privind semințele
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1947/2005 al Consiliului din 23 noiembrie 2005 privind organizarea comună a piețelor în sectorul semințelor și de abrogare a Regulamentelor (CEE) nr. 2358/71 și (CEE) nr. 1674/72 (1), în special articolul 11,
întrucât:
(1)
Articolul 1 din Regulamentul (CE) nr. 2081/2004 al Comisiei din 6 decembrie 2004 de stabilire a normelor referitoare la comunicarea informațiilor necesare punerii în aplicare a Regulamentului (CEE) nr. 2358/71 al Consiliului privind organizarea comună a pieței în sectorul semințelor (2) se referă la specii și grupe de soiuri stabilite în anexa la Regulamentul (CEE) nr. 2358/71 al Consiliului. Acestea sunt incluse în prezent în anexa XI la Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (3).
(2)
În lumina reformei din sectorul semințelor, este necesar să se examineze și să se simplifice comunicarea datelor necesare punerii în aplicare a Regulamentului (CE) nr. 1947/2005. Din motive de claritate, Regulamentul (CE) nr. 2081/2004 trebuie, prin urmare, abrogat și înlocuit cu un nou regulament.
(3)
Măsurile prevăzute de prezentul regulament sunt în conformitate cu avizul Comitetului de gestionare a semințelor,
ADOPTĂ PREZENTUL REGULAMENT:
Articolul 1
Comisiei îi sunt comunicate de către statele membre, pe cale electronică, pentru fiecare specie și grup de soiuri stabilite în anexa XI la Regulamentul (CE) nr. 1782/2003, informațiile enumerate în anexa la prezentul regulament până la datele specificate în acesta.
Articolul 2
Regulamentul (CE) nr. 2081/2004 se abrogă.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 mai 2007.

Labels: 12
6